ינה סקיי (שחמטאי)

יֶנֶה סֶקֵיי (במקור שטרן, בהונגרית: Székely Jenő; גיור, 12 בינואר 1886<ref></ref> – בודפשט, 2 ביוני 1946), היה אמן שחמט יהודי-הונגרי, מחבר חידות השחמט, אלוף העולם בפאזלים בשחמט (1936), מומחה לכתיבה ופרשנות בשחמט, המזכיר הכללי של איגוד השחמט ההונגרי (1930–1939), סגן נשיא האגודה לחידות השחמט ההונגרית (משנת 1936).

== ביוגרפיה ==
ינה סקיי נולד בעיר גיור במשפחה יהודית כילד ה-11 מתוך 12 במשפחה. אביו היה הנריק שטרן, סוחר, ואמו הייתה קטלין שנברגר. בשנת 1902 הם שינו את שם משפחתם לסקיי.<ref name="Negyesi"></ref> ינה סיים את הגימנסיה, ולאחר מכן למד בבודפשט במשך שנתיים בפקולטה למשפטים באוניברסיטת אטווש לוראנד של ימינו. לאחר הבחינה הבסיסית הראשונה הפך למתמחה לעורך דין וכתב גם מאמרים בעיתונים. בכך הבטיח לעצמו חיים שלווים. הוא גויס לצבא בשנת 1915, ובמלחמת העולם הראשונה נפצע קשה, איבד רגל אחת, סבל מכוויות קור בכף הרגל השנייה ושוחרר בדרגת סגן עם 75% נכות. הוא התגורר בווינה מספר שנים בשנות ה-20 של המאה ה-20, ואחר כך התגורר בבודפשט עד מותו וחי בנסיבות כלכליות קשות ככותב מאמרים מקצועיים בתחום הכלכלה.

הוא התוודע לשחמט בגיל שש, ובגיל חמש עשרה היה מסוגל לשחק על חמישה לוחות סימולטנית (בו-זמנית), על עיוור. הוא התמודד לראשונה בתחרות של ברמן בשנת 1905. לאחר שסיים במקום השני בטורניר ה-C-Main, הוא הטביע את חותמו בזכייה בקבוצת כל הזוכים. עם זאת, טורניר ה-B-Main היה עדיין קשה מבחינתו, והוא השיג רק נקודה אחת מתוך שמונה משחקים.<ref name="Barcza"></ref>

== באליפויות ארציות ==
בשנת 1906 הוא סיים 4–5 באליפות המדינה הראשונה, ובאליפות המדינה השנייה בשנת 1907 הוא כבר היה במקום השני<ref></ref> ולכן קיבל את התואר "אמן". באותה תקופה הוא היה אחד מאמני השחמט הצעירים בעולם.<ref></ref> באליפות הפדרלית הראשונה בשנת 1911, השיג מקום 3–5,<ref></ref> בשנת 1912 היה שביעי, בשנת 1913 מקום ששי. מלחמת העולם הראשונה פרצה בשנת 1914, בה נפצע קשה מוקדם יחסית, משנת 1915 נאלץ להישאר מחוץ למשחק השחמט זמן רב והקריירה שלו נגדעה למעשה. לאחר שחזר מווינה בשנת 1927, הופיע שוב בחיי השחמט בטורניר ה-B-main בקצ'קמט לאחר 11 שנים,<ref></ref> ואחר כך בשנת 1928 לקח חלק באליפות המדינה והגיע למקום 7–8. בשנת 1931 היה ה-12 מבין 15 השחקנים, בשנת 1932 היה 10–11 מתוך 18 משתתפים.<ref></ref> הוא השתתף בפעם האחרונה בשנת 1933 באליפות בינלאומית (שהייתה גם אליפות הונגריה) וסיים במקום ה-14. בשנת 1936, בתחרות הבית של אגודת השחמט של בודה, השיג את המקום השני עד רביעי.<ref></ref>

== כמחבר חידות שחמט ==
ידוע על קצת יותר מ-30 חידות (פאזלים) שלו. הפאזל הראשון שלו הופיע ב"פשטי הירלאפ" כשהיה בגיל 16. הוא זכה במספר פרסים, אך הצליח עוד יותר בפתרון חידות השחמט. כחבר האמין ביותר בצוות ההונגרי, הוא השיג 100% תוצאות מספר פעמים בתחרויות הפאזלים השחמטיים הבינלאומיות שאורגנו בקביעות בשנות ה-30. בשנת 1936 זכה בתואר העולמי כחבר נבחרת הונגריה בתחרות הקבוצתית לפתרון חידות.<ref></ref>

== כמארגן (עסקן) שחמט ==
לפני מלחמת העולם הראשונה עבד סקיי בגיור ולאחר מכן עם זולטאן סאוואי בבודפשט. סקיי הפך לאחד ממנהלי אגודת השחמט בבודה, ולאחר מותו של סאוואי בשנת 1930 הוא הפך למזכיר הכללי של איגוד השחמט ההונגרי.<ref></ref><ref></ref> אחרי הקמת מחוזות השחמט שהוא דגל בהם, בשנת 1932, נבחר למזכיר הכללי הראשי הארצי של איגוד השחמט ההונגרי.<ref></ref> באספה הכללית בשנת 1935 נבחר לסגן נשיא,<ref></ref> ואחר כך<ref></ref> בשנת 1938 שוב כמזכ"ל,<ref></ref> אך נאלץ להתפטר בשנת 1939 מסיבות פוליטיות (מילה עדינה ל"בשל יהדותו"). בשנת 1936 הוקמה "האגודה הלאומית ההונגרית לחידות שחמט" וסקיי נבחר לסגן נשיא האגודה.<ref></ref> מאוחר יותר שינתה האגודה את שמה ל"אגודת חידות השחמט ההונגרית" ובחרה בו כסגן נשיא לשנת 1942.<ref></ref>

== עבודותיו שפורסמו ==
* מה שכל שחקני השחמט צריכים לדעת, קצ'קמט 1933. (כרך עולם השחמט ההונגרי)<ref></ref>
* איגוד השחמט ההונגרי. תחרות לזכרו של ד"ר של ינה שיפץ 1937. (ספריית עולם השחמט ההונגרי, כרך ט', קצ'קמט)<ref></ref>

== משחקיו הבלתי נשכחים ==
ינה סקיי-ינה שלזינגר, גמביט המלך, גמביט מוּציאו (ECO C37), גיור (עיר) 1903
<div class="mw-content-ltr">
:: 1. e4 e5 2. f4 exf4 3. Hf3 g5 4. Fc4 g4 5. OO gxf3 6. Vxf3 Vf6 7. d3 Fh6 8. Hc3 He7 9. e5 Vxe5 10. 11. Fxf4 Fxf4 11. Bae1 Vc5 + 12. 13 Kh1 Fh6 13. He4 Vc6 14. 15. Vxf7 + Kd8 Hg5 Vd6 (תרשים) 16. Vf5! Vg6 17. Hf7 + Ke8 18. Bxe7 + 1-0
</div>
ינה סקיי - ריכרד ריטי, הגנה צרפתית, גרסת רובינשטיין (ECO C10), טימישוארה, 1912.
<div class="mw-content-ltr">
:: 1. e4 e6 2. d4 d5 3. Hc3 dxe4 4. Hxe4 Hd7 5. Fd3 Hgf6 6. Hf3 Hxe4 7. Fxe4 Hf6 8. Fd3 c5 9. OO cxd4 10. 11. Hxd4 Fc5 11. Fe3 Vb6 12. b4 Fxd4 13. Fxd4 Vxb4 14. Bb1 Vd6 15. Be1 Fd7 16. Fe5 Vc5 17. Bxb7 Fc6 18. Bc7 Hd5 19. Fd4 Vxd4 20. Bxc6 Bd8 21. Bcxe6 + Kf8 22. Be8 + 
</div>

== לקריאה נוספת ==
* [https://www.chessgames.com/perl/chessplayer?pid=26948 משחקיו של ינה סקיי באתר chessgames.com]
* [http://www.365chess.com/players/Jeno_Szekely משחקים ב-365chess.com]
* [http://www.magyarsakkszerzok.hu/t_nevsor.htm שחמטאים הונגרים]
* 
* [http://axioart.com/tetel/1926-kecskemet-nemzetkozi-sakkverseny-niemzovics-aron-sze_1189093 צילום: נימזוביץ'- סקיי משחק שחמט]

== הערות שוליים ==

קטגוריה:יהודים הונגרים
קטגוריה:חיילים יהודים במלחמת העולם הראשונה
קטגוריה:אנשי צבא אוסטרו-הונגרים במלחמת העולם הראשונה
קטגוריה:בוגרי אוניברסיטת אטווש לוראנד בודפשט
קטגוריה:שחמטאים יהודים הונגרים
קטגוריה:גיור (עיר): אישים
קטגוריה:ניצולי השואה
קטגוריה:מחברי ספרי שחמט יהודים
קטגוריה:פרובלמאים יהודים
קטגוריה:עסקני שחמט
קטגוריה:יהודים בצבא האוסטרו-הונגרי
קטגוריה:הונגרים שנולדו ב-1886
קטגוריה:הונגרים שנפטרו ב-1946